paragraph_text: Hersones (grčki: Χερσόνησος; latinski: Chersonesus; bizantski: Χερσών; staroslavenski: Корсунь - Korsun; ukrajinski/ruski: Херсонес - Hersones) grad je na poluotoku Krimu; bivša grčka kolonija stara više od 2500 godina. Grad predstavlja važno povijesno kulturno središte u grčkoj, ukrajinskoj i ruskoj povijesti. Na istom mjestu su Istočni Slaveni službeno primili kršćanstvo 988. godine. mini|lijevo|[[Viktor Mihajlovič Vasnjecov, Krštenje Svetog Vladimira u Korsunu 988. god., 1848.]] Drevni grad je smješten na obali Crnog mora odnosno periferiji grada Sevastopolja na poluotoku Krimu. Grad ima dva nadimka; »Ukrajinski Pompeji« ili »Ruska Troja«. Ime Hersones na grčkom označava doslovno poluotok koji predstavlja pogodno mjesto za osnivanje kolonije.